
నాగఅన్వేశ్, హెబ్బాపటేల్ జంటగా నటిస్తున్న చిత్రం ‘ఏంజెల్’. పళని దర్శకత్వంలో సరస్వతి ఫిల్మ్స్ పతాకంపై భువనసాగర్ నిరిస్తున్నారు. చిత్రీకరణ పూర్తయింది. వచ్చేనెలలో విడుదల చెయ్యడానికి సన్నాహాలు చేస్తున్నారు. సోమవారం హైదరాబాద్లో ఏర్పాటు చేసిన సమావేశంలో సింధూరపువ్వు కృష్ణారెడ్డి మాట్లాడుతూ ‘‘మూడు నెలల క్రితమే షూటింగ్ పూర్తయింది. ఇటీవల వి.వి.వినాయక్ కాపీ చూశారు. ఆయన్ని ఇన్స్ఫైర్ చేసిన ఓ సన్నివేశాన్ని సీజీలో క్రియేట్ చేసి జోడించమన్నారు. ఓ ప్రత్యేకమైన పాత్ర అది. తెరపై చూస్తేనే దాని ప్రత్యేకత ఏంటో తెలుస్తుంది. గ్రాఫిక్స్ ప్రధానంగా సాగే సినిమా కావడంతో గ్రాఫిక్స్కి ఎక్కువ సమయం తీసుకోవలసివచ్చింది. పలు హాలీవుడ్ చిత్రాలకు పనిచేసిన మహేశ్ ఆధ్వర్యంలో గ్రాఫిక్స్ పనులు జరుగుతున్నాయి. తెలుగు, తమిళ, హిందీ భాషల్లో వచ్చే నెలలో సినిమాను విడుదల చెయ్యడానికి సన్నాహాలు చేస్తున్నాం’’ అని అన్నారు. నాగఅన్వేశ్ మాట్లాడుతూ ‘‘జులాయిగా కనిపించే పాత్ర నాది. కొత్త కథతో రూపొందుతున్న ఫాంటసీ సినిమా ఇది. ‘ఏంజెల్’ ఎవరనేది సినిమా చూసి తెలుసుకోవాలి. తమిళ, హిందీ భాషల్లో కూడా డబ్బింగ్ కార్యక్రమాలు జరుగుతున్నాయి’’ అని అన్నారు. భువనసాగర్, మహేశ్ ఈ కార్యక్రమంలో పాల్గొన్నారు.

nagaanvesh, hebbapatale jantagaa natistunna chitram ‘enjel’. palani darsakatvamlo saraswati fillms pataakampai bhuvanasagar niristunnaaru. chitreekarana poortayindi. vachenelalo vidudala cheyyadaaniki sannaahaalu chestunnaru. somavaram hyderabadlo erpaatu chesina samavesamlo sindhuurapuvvu krishnareddy maatlaadutuu ‘‘moodu nelala kritame shooting poortayindi. iteevala vi.vi.vinayak kaapi chusaru. aayanni insfire chesina oo sannivesaanni seejeelo criate chesi jodinchamannaru. oo pratyekamaina paatra adhi. terapai chustene daani pratyekata ento telustundi. grafics pradhaanamgaa saage sinima kaavadamtho graphicsky ekkuva samayam teesukovalasivachindi. palu halivud chitraalaku panichesina mahesh aadhvaryamlo grafics panulu jarugutunnaayi. telugu, tamila, hindi bhaashallo vache nelalo sinimaanu vidudala cheyyadaaniki sannaahaalu chestunnam’’ ani annaru. nagaanvesh maatlaadutuu ‘‘julaiga kanipinche paatra naadi. kotta kathatho roopondutunna fantusy sinima idhi. ‘enjel’ evaranedi sinima chusi telusukovali. tamila, hindi bhaashallo kuudaa dabbing kaaryakramaalu jarugutunnaayi’’ ani annaru. bhuvanasagar, mahesh ee kaaryakramamlo paalgonnaaru.